CELEX: 62008CN0522
Language: sk
Date: 2008-11-28 00:00:00
Title: Vec C-522/08: Návrh na začatie prejudiciálneho konania, ktorý podal Naczelny Sąd Administracyjny (Poľská republika) 28. novembra 2008 – Telekomunikacja Polska S.A., Varšava/Predseda Urząd Komunikacji Elektronicznej

21.3.2009   
            
            
               SK
            
            
               Úradný vestník Európskej únie
            
            
               C 69/18
            
         Návrh na začatie prejudiciálneho konania, ktorý podal Naczelny Sąd Administracyjny (Poľská republika) 28. novembra 2008 – Telekomunikacja Polska S.A., Varšava/Predseda Urząd Komunikacji Elektronicznej
   (Vec C-522/08)
   (2009/C 69/32)
   Jazyk konania: poľština
   Vnútroštátny súd, ktorý podal návrh na začatie prejudiciálneho konania
   Naczelny Sąd Administracyjny
   Účastníci konania pred vnútroštátnym súdom
   
      Žalobkyňa: Telekomunikacja Polska S.A., Varšava
   
      Žalovaný: Predseda Urząd Komunikacji Elektronicznej
   Prejudiciálne otázky
   
               1.
            
            
               Umožňuje právo Spoločenstva členským štátom zaviesť pre všetky podniky, ktoré poskytujú telekomunikačné služby, zákaz podmieniť uzavretie zmluvy o poskytovaní služieb zakúpením inej služby (viazaný predaj), najmä, nejde takéto opatrenie nad rámec toho, čo je potrebné pre dosiahnutie cieľov, ktoré sleduje balík telekomunikačných smerníc (smernica Európskeho parlamentu a Rady 2002/19/ES zo 7. marca 2002 o prístupe a prepojení elektronických komunikačných sietí a príslušných zariadení (1), smernica Európskeho parlamentu a Rady 2002/20/ES zo 7. marca 2002 o povolení na elektronické komunikačné sieťové systémy a služby (2), smernica Európskeho parlamentu a Rady 2002/21/ES zo 7. marca 2002 o spoločnom regulačnom rámci pre elektronické komunikačné siete a služby (3), ako aj smernica Európskeho parlamentu a Rady 2002/22/ES zo 7. marca 2002 o univerzálnej službe a právach užívateľov týkajúcich sa elektronických komunikačných sietí a služieb (4))?
            
         
               2.
            
            
               Má v prípade kladnej odpovede na prvú otázku, vnútroštátny regulačný orgán podľa práva Spoločenstva právomoc kontrolovať dodržiavanie zákazu stanoveného v článku 57 ods. 1 bodu 1 zákona o telekomunikáciách (Prawo telekomunikacyjne) zo 16. júla 2004 (Dz. U. 2004, č. 171, poz. 1800 so zmenami)?
            
         
      (1)  Ú. v. ES L 108, s. 7; Mim. vyd. 13/029, s. 323.
   
      (2)  Ú. v. ES L 108, s. 21; Mim. vyd. 13/029, s. 337.
   
      (3)  Ú. v. ES L 108, s. 33; Mim. vyd. 13/029, s. 349.
   
      (4)  Ú. v. ES L 108, s. 51; Mim. vyd. 13/029, s. 367.